فيوليت مقار

الدكتوره فيوليت مقار او ميريس فؤاد مقار (5 مارس 1934-25 فبراير 2011) من رواد الغنا الأوبرالى فى مصر (ميتزوسوبرانو) واستاذة الأصوات بكونسرفتوار القاهره و كانت اول مصريه تلعب دور "امينريس" فى اوبرا عايده ومن مؤسسيين قسم الغنا فى الكونسرفتوار و اتلمذ على ايديها كذا فنان. اتوفت فى 25 فبراير 2011

اتاتولدت يوموليت من عيلة عريقة من الأقباط الكاثوليك بالقاهرة, صعيدية الاصل من أسيوط, و كان والدها المستشار فؤاد مقار ودخلت التعليم الكاثوليكى بمدارس الراهبات حيت كانت ترتل فى الكنيسة بصوت جميل و لكن اتجوزت فى سن صغيرة من احد أعيان الأقباط بأسيوط و تركت الدراسة و أنجبت إبنتها نيفين صبرى مرقس النجار و بسرعه  انتهى زواجها و رجعت لإكمال تعليمها و إلتحقت بمعهد الكونسرفاتوار بالقاهرة و تفوقت و كانت من الرعيل الاول لمطربات و مطربى الاوبرا المصرية مع اميرة كامل و حسن كامى و رتيبة الحفنى و كارمن زكى و نبيله عريان و جابر البلتاجى و صبحى بدير و غيرهم من مشاهير الاوبرا و منحها الرئيس جمال عبد الناصر وسام فى عيد العلم و سافرت شوية بعثات للخارج لدراسة الفن الأوبرالى و ذهبت فى بعثات طويلة لايطاليا و يوجوسلاڤيا و الإتحاد السوفيتى و غيرها و اخدت درجة الماجستير بعدين الدكتوراه و حزنت حزنا شديدا على إحتراق دار الاوبرا.. و اتجوزت من الاستاذ صبحى حنا رزق المحامى و أنجبت منه إبنها شريف صبحى و عاشت مع زوجها لحد و فاتها يوم 25 فبراير2011 و عملت كأستاذ بالكونسرفاتوار و اسست قسم الغناء و الأصوات و ترأسته و تخرج على يديها الكثير من المشاهير و كانت تجيد الفرنسية و الايطالية و العربية و الكثير من اللغة الإنجليزبة و كانت سيدة مجتمع من الدرجة الأولى.. و أصيبت بكسر فى ساقها و اتعملت  ليها عملية جراحية و لكن توفت بعدها بسبب جلطة فى الرئة.. و كانت اخت الصحفى الراحل الاستاذ حمدى فؤاد او أوزريس فؤاد مقار

تصنيف:مواليد 1934
تصنيف:وفيات 2011
تصنيف:مغنيات مصريات
تصنيف:مغنيين اوبرا
تصنيف:موسيقيين مصريين
تصنيف:اقباط
تصنيف:اشخاص من محافظه اسيوط
تصنيف:ناس من مدينة اسيوط